Räägitakse, et ilves võib inimest rünnata. Kergelt haavatuna läheb ilves ära ja raskemini haavatuna võib ta küll mõnikord rünnata. Isegi marutaudis ilvesed ei puutu inimest, vaid purelevad koertega, sedagi harva. Pooltaltsas ilves uriseb inimestele, lootes sissetungijaid ehmatada ja oma poegi kaitsta, metsik ilves lahkub inimese samme kuuldes pesast ja kui pojad on pärast inimese lahkumist alles, kolib ilves nad mujale. Pesa juurest ehmatatud emane ronib tavaliselt puu otsa, kuhu teda ajab ainult 2 asja: hallad maas ning jälitamine. Nähes suvel puu otsas ilvest võib olla kindel, et kusagil lähedal on tema pesa.